laion/Wikipedia-Exotic huggingface dataset:
ליביו ברוטי

ליביו ברוטי (באנגלית: Livio Berruti;‏ נולד ב-19 במאי 1939) הוא אתלט עבר איטלקי, אלוף אולימפי (רומא 1960) ושיאן עולם בריצת 200 מטר (1960–1963). ברוטי נולד ב-1939 בעיר טורינו שבאיטליה. בנעוריו למד בבית הספר התיכון הציבורי "קמילו בנסיו די קאבור" (אנ') שבעיר הולדתו. עם סיום לימודיו החל ללמוד כימיה באוניברסיטת פדובה. את הקריירה הספורטיבית שלו החל ברוטי ב-1957, בתקופת לימודיו באוניברסיטה. תחילה התאמן בקפיצה לגובה אך לאחר זמן קצר החליף לריצות קצרות. הקריירה העולמית נמשכה על 1968. בנוסף להישגיו הבינלאומיים היה ברוטי אלוף איטליה בריצת 100 מטר בשנים 1962-1957 ובריצת 200 מטר בשנים 1962-1957, 1965, 1968. באוניברסיאדה שנערכה בטורינו זכה בשלוש מדליות זהב, בריצת 100 מטר (10.5 שניות), בריצת 200 מטר (20.9 שניות) ובריצת שליחים 4X100 מטר (41 שניות לפני נבחרת מערב גרמניה (41.0 שניות). באולימפיאדת רומא זכה במדליית זהב בריצת 200 מטר בתוצאה של 20.5 שניות, לפני לסטר קרני (אנ') מארצות הברית (20.6 שניות) ועבדוליה סיי (אנ') מצרפת (20.7 שניות). תוצאתו של ברוטי השוותה את השיא העולם שנקבע ביולי אותה שנה על ידי ריי נורטון (אנ') מארצות הברית. כבר בשלב המוקדמות הוא השווה את שיא העולם. שיא זה החזיק 3 שנים ונשבר על ידי הנרי קאר מארצות הברית (20.3 שניות). נוסף לכך, סיים במקום רביעי בריצת שליחים 4x100 מטר. באוניברסיאדה, שנערכה בפורטו אלגרה שבברזיל, זכה בשתי מדליות ארד, בריצת 100 מטר (10.56 שניות) ובריצת 200 מטר (21.60 שניות). במשחקי הים התיכון שנערכובנאפולי שבאיטליה זכה בשלוש מדליות, 2 זהב ו-1 כסף. מדליות זהב, בריצת 200 מטר (21.1 שניות) ובריצת שליחים 4x100 מטר (40.1 שניות) ומדליית כסף בריצת 100 מטר (10.6 שניות). באולימפיאדת טוקיו סיים במקום חמישי בריצת 200 מטר בתוצאה של 20.8 שניות ובמקום שביעי בריצת שליחים 4x100 מטר (39.5 שניות). באליפות אירופה, שנערכה בבודפשט שבהונגריה סיים במקום שביעי בריצת 200 מטר. באוניברסיאדה, שנערכה בטוקיו שביפן, זכה במדליית זהב בריצת שליחים 4x100 מטר (39.8 שניות). נוסף לכך, הוא סיים במקום שביעי בריצת 200 מטר (21.5 שניות). במשחקי הים התיכון, שנערכו בתוניס שבתוניסיה אותה שנה זכה במדליית כסף בריצת 200 מטר (21.2 שניות). באולימפיאדת מקסיקו סיטי סיים במקום 15 בריצת 200 מטר בתוצאה של 21.01 שניות ולא הצליח להגן על תוארו. נוסף לכך, סיים במקום שביעי בריצת שליחים 4x100 מטר (39.2 שניות). ב-2015 נחנכה ברומא "שדרת התהילה של הספורט האיטלקי" שהורכבה מ-100 אריחים הכוללים את שמות הספורטאים המשמעותיים ביותר בהיסטוריה של הספורט האיטלקי כשאחד האריחים נושא את שמו של ברוטי. מדיה וקבצים בנושא ליביו ברוטי בוויקישיתוף ליביו ברוטי, באתר הוועד האולימפי הבין-לאומי ליביו ברוטי, באתר olympedia.org ליביו ברוטי, באתר התאחדות האתלטיקה הבין-לאומית ליביו ברוטי, באתר Track and Field (גברים) ליביו ברוטי, באתר olympics.com ליביו ברוטי, באתר insidethegames.biz ליביו ברוטי, באתר worldathletics.org ליביו ברוטי, בביצוע דרכו של ליביו ברוטי לנצחון באולימפיאדת רומא (1960), סרטון באתר יוטיוב Gregori, Claudio (2009). Livio Berruti—Il romanzo di un campione e del suo tempo [Livio Berruti—The romance of a champion and his time] (באיטלקית). Cassina de' Pecchi (Milan), Italy: Edizioni Roberto Vallardi. ISBN 978-88-95684-31-4.
מיקאסה אקרמן

מיקאסה אקרמן (ביפנית: ミカサ・アッカーマン) היא דמות הדאוטרגוניסט בסדרת המאנגה והאנימה "מתקפת הטיטאנים". היא אחותו המאומצת של ארן יגאר וחברת הילדות של ארמין ארלט. מיקאסה היא אישה די גבוהה, בכושר גופני ובעל גוון טוב עם שרירים מרופדים בכל זרועותיה, רגליה ובטן. שערה קצר יותר וחתוך עד לחלק האחורי של צווארה, אם כי היא לובשת בו זמנית פוני ארוך באופן ניכר. היא בעלת מורשת אסייתית חלקית, עם עור חיוור, עיניים אפורות ושיער שחור שהיה ארוך עד שגזרה אותו. לאחר שהוריה נהרגו בידי שלושה רוצחים היא נחטפה, ארן יגאר [אחיה המאמץ], בא להציל אותה מהחוטפים. הוא הרג שניים מהם, אך השלישי תפס וחנק אותו, ארן דרבן את מיקאסה להרוג את החוטף, מיקאסה תפסה את הסכין ועשתה זאת. לאחר אירוע זה, אישיותה של מיקאסה השתנתה מן הקצה אל הקצה והפכה לנקמנית, בשליטה על עצמה וחדורת מטרה הרבה יותר. אף על פי שהיא כיוונה לחיות חיים שלווים עם ארן, לאחר שהוריו של ארן נהרגו בפלישת הטיטאנים לשיגאנשינה דיסטריקט, ארן בחר ללכת לצבא ולהילחם בטיטאנים עד שיתגייס לחיל הסיור ויחסל את כל הטיטאנים בעולם, מיקאסה בוחרת ללכת בעקבותיו - שם היא נחשבת לחיילת הטובה ביותר בחיל הצוערים ה-104. בהמשך הצטרפה לגדוד הצופים כדי להמשיך לעקוב ולהגן על ארן. מדיה וקבצים בנושא מיקאסה אקרמן בוויקישיתוף Attack On Titan: 9 Best Things About Mikasa Ackerman, CBR, ‏2022-03-25 (באנגלית אמריקאית) Mikasa Ackermann (Anime), Attack on Titan Wiki (באנגלית) Mikasa Ackerman, Attack on Titan Wiki (באנגלית)
גבול מונקו–צרפת

גבול מונקו–צרפת נמשך לאורך 5.47 קילומטרים ומהווה קו הגבול היבשתי היחיד של נסיכות מונקו. הוא מתחיל ומסתיים במפגש עם חוף הים הליגורי ונמשך בעיקר מדרום-מערב לצפון-מזרח. עקב צפיפות האוכלוסין הגבוהה באזור, קו הגבול נקבע בחלקו על התוואים של רחובות שונים. מחוז האלפים הימיים בצרפת גובל עם כל הגבול היבשתי של מונקו. הגבול מתחיל בדרום ליד אצטדיון לואי השני הנמצא ברובע פונטוייל (אנ') ומסתיים בצפון ליד בית המלון "חוף מונטה קרלו" הנמצא ברובע לרבוטו (אנ'). מדיה וקבצים בנושא גבול מונקו–צרפת בוויקישיתוף
שמואל אלעלוף

הרב שמואל אלעלוף (ה'תרכ"ח, 1868 - י"ז באלול ה'תרצ"ג, 8 בספטמבר 1933) היה מראשי ועד העדה המערבית בירושלים ועסקן ופעיל ציבורי למען הקהילה היהודית בארץ ישראל ובמדינות נוספות. נולד בפאס שבמרוקו בשנת 1868 לרב שלמה ב"ר שמואל, ושמחה, בשנת 1883, כשמלאו לו 15 שנים, הוא עלה עם הוריו ומשפחתו לירושלים, שם השתקעו ורכשו שם מספר בתים. כן רכשו בתים בחיפה, והיו מראשי הבונים היהודים בשתי הערים הללו. עוד בצעירותו עסק הרב אלעלוף בענייני הציבור, אך את רוב זמנו הקדיש ללימוד תורה ולמעשי חסד וצדקה רבים בירושלים. למרות היותו צעיר, השתלב מהרה בין אנשי ועד העדה המערבית בירושלים ועסק שנים רבות בוועד העדה. הוא נמנה בין המייסדים של תלמוד התורה וחברת ″חסד ואמת″ יחד עם הרב מסעוד חי בן שמעון והרב יעקב בן עטר. עוד היה הרב אלעלוף חבר בוועד המאוחד לתמיכה האמריקנית תחת ראשות הקונסול האמריקני ד"ר אוטיס אלן גלייזברוק אשר נוסד על ידי עסקני הציבור היהודי ושלח כספים ליהודי ארץ ישראל. מלבד עבודתו בוועד העדה, הוא סייע רבות בהקמתם של מוסדות רבים, ושנים רבות היה נציגם של עדות הספרדים בטבריה ובצפת. עוד היה שותף בהדפסת חיבורים רבים בירושלים, ובעיקר של רבני מרוקו, ביניהם הספרים "קרני ראם" ו"פעמוני זהב", של הרב רפאל אנקווה, וכן את הספר "אשר לשלמה" של הרב שלמה אבן דנאן. עוד הדפיס גם את הספר "מנחת כהן", של הרב יוסף חיים הכהן. בנוסף, עסק בהגהת הספרים. באפריל 1920, במסגרת פעילותו בקהילה הספרדית, התמודד אלעלוף ברשימת העדה הספרדית לאספת הנבחרים הראשונה ונבחר לאחד מחבריה. נפטר ב-8 בספטמבר 1933 בירושלים, ונקבר בבית הקברות היהודי בהר הזיתים. מצבתו ומצבת משפחתו הושחתו בידי הצבא הירדני, אך נוסח מצבתו תועד בספרים. הרב אלעלוף נישא לדבורה בוליסה ולהם נולדו שישה שני בנים וארבע בנות. חכמי המערב בירושלים, שלמה דיין, ירושלים תשנ"ב עמוד 401 חצרות בעיר העתיקה, יעקב אלעזר, עמוד 146 יוסף בן נאים, מלכי רבנן, ירושלים, ה'תרצ'א (1931), עמ' קיח/2, ערך, שלמה אלעלוף בר שמואל אברהם אלמאליח, ר' שמואל אלעלוף ז'ל, דאר היום, 18 ספטמבר 1933⁩, עמ' 3 שבתי זכריה, יד, מרכז ההשכלה הירושלמי, ירושלים: ששר, 1996, עמ' 107 גאון, משה דוד, יהודי המזרח בארץ ישראל, כרך ב', ירושלים, עמ' 82 רפאל אנקאווא, קרני ראם, ירושלים, תר'עׁׁ (1910), עמ' 1 רפאל אנקאווא, פעמוני זהב, ירושלים, תרע'ב (1912), עמ' 1 אבן דנאן, שלמה בן משה,, אשר לשלמה, ירושלים, תרס'ו, עמ' 1 יוסף חיים הכהן, מנחת כהן, ירושלים, תרס'ב (1902), עמ' 1 שלמה דיין, חכמי המערב בירושלים, ירושלים, ה'תשנ'ב, עמ' 403 אלעלוף בוליסה דבורה, באתר חברה קדישא לעדות הספרדים, גוש: מעורבת 8 שורה: 52 מקום: 82, הר המנוחות ירושלים
מיקלה ז'ירו

מיקלה ז'ירו (באיטלקית: Michela Giraud נולדה ב-28 ביולי 1987) היא שחקנית, קומיקאית וסטנדאפיסטית איטלקייה. ז'ירו נולדה ברומא למשפחה קתולית. היא למדה בבית הספר התיכון הממלכתי טרנציו מאמיאני, ב-2006 החלה ללמוד היסטוריה של האמנות בלה ספיאנצה וב-2010 סיימה תואר ראשון. ב-2011 החלה ללמוד משחק. ב-2013 סיימה תואר שני בהיסטוריה של אמנות מודרנית. ב-2014 החלה ללמוד באקדמיה הלאומית סילביו ד'אמיקו. ב-2015 הצטרפה לצוות התכנית הקומית האיטלקית "קולורדו". באותה שנה החלה להופיע גם בקומדי סנטרל. ב-2016 היא שיחקה בסרט "I Babysitter". באותה שנה הצטרפה גם לצוות התכנית "סורצי ורדי" - הן ככותבת והן כמבצעת. היא שימשה בשני התפקידים גם בתוכנית "Quelli che... il Calcio". ב-2018 היא השתתפה בתוכניות La TV Delle Ragazze ו-Il Posto Giusto בערוץ האיטלקי השלישי, בתוכנית Challenge 4 בערוץ הרביעי ובתוכנית Sbandati בערוץ השני. במקביל היא עבדה כשדרנית בתחנת רדיו 2 והגישה שם את התוכניות Radio Si Serva Signora, Selfie ו-Radio due weekend. כמו כן, היא החלה להופיע בתיאטרונים ברחבי איטליה כסטנדאפיסטית וכחלק מהמופע Michela Giraud e Altri Animali. ביוני 2020 החלה לנהל את התוכנית CCN - Comedy Central News. באפריל 2021 השתתפה בתוכנית LOL - Chi Ride è Fuori בפריים וידאו. ביוני של אותה שנה שיחקה בסרט Maschile Singolare. בספטמבר השתתפה בתוכנית Le Lene. בקיץ 2021 היא השיקה את מופע הסנטדאפ שלה "האמת, שום דבר מלבד האמת, אני נשבעת!" (La Verità, Nient'altro Che La Verità, Lo Giuro!). באותה שנה הוציאה את הסינגל הראשון והיחיד שלה עד כה Mignottone Pazzo (טון מטורף). ב-2022 הוקלט המופע שלה ברומא והתפרסם בנטפליקס תחת השם "זאת האמת, בחיי!" מדיה וקבצים בנושא מיקלה ז'ירו בוויקישיתוף מיקלה ז'ירו, ברשת החברתית אינסטגרם מיקלה ז'ירו, במסד הנתונים הקולנועיים IMDb (באנגלית) מיקלה ז'ירו, במסד הנתונים הקולנועיים KinoPoisk (ברוסית) מיקלה ז'ירו, באתר Genius ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיקלה ז'ירו".
עדלאן קדיורה

עדלאן קדיורה (בערבית: عدلان قديورة; נולד ב-12 בנובמבר 1985) הוא כדורגלן אלג'יראי המשחק בעמדת הקשר. קדיורה נולד בלה רוש-סור-יון, שבצרפת לנאצר קדיורה כדורגלן ממוצא אלג'יראי ששיחק אז בצרפת ולאם ממוצא ספרדי. קדיורה התחיל לשחק כדורגל בגיל 7 בקבוצת הילדים של ראסינג פריז ושיחק בכל קבוצות בגיל של המועדון. בגיל 19, הצטרף לסדאן במדיה לא רשם ולו דקת משחק אחת. שנה לאחר מכן, הצטרף לאולימפיק נואי-לה-סק במדיה רשם 15 הופעות וכבש שער אחד. שנה לאחר מכן חתם באנטנטה. בשנת 2007 קדיורה חתם בקרטיי מהליגה הצרפתית השלישית. בקיץ 2008 חתם לשנתיים בקורטרייק מליגת העל הבלגית. ב-16 באוגוסט ערך את הופעת הבכורה שלו בקבוצה בתיקו 2-2 נגד רולסארה. ב-2 בפברואר 2009 חתם לשנה וחצי בשרלרואה. בינואר 2010 הושאל לוולברהמפטון וונדררס מהפרמייר ליג וכעבור יממה ערך את הופעת הבכורה שלו בקבוצה במשחק הליגה נגד ליברפול. ב-9 במאי 2010 הבקיע את שער הבכורה שלו בקבוצה בניצחון 1-2 נגד סנדרלנד. בסיום העונה, חתם לשלוש שנים במועדון. ב-26 בספטמבר 2010 קדיורה שבר את השוקה במהלך משחק הליגה נגד אסטון וילה ונעדר כחצי שנה. ב-30 במרץ, קדיורה חזר למגרשים במשחק הליגה נגד בלקפול. ב-30 בינואר 2012 קדיורה הושאל לנוטינגהאם פורסט מהפוטבול ליג צ'מפיונשיפ עד לסיום העונה. יממה לאחר מכן, ערך את הופעת הבכורה שלו בקבוצה בהפסד 2-0 לברנלי. ב-20 במרץ הבקיע את שערו היחיד לעונה זו בקבוצה בניצחון 3-7 נגד לידס יונייטד, אותו הבקיע ממרחק של 35 מטרים ואף זכה בתואר שער העונה של המועדון. ב-23 ביולי 2012 חתם על חוזה לשלוש שנים במועדון. ב-3 בספטמבר 2013, קדיורה חזר לפרמייר ליג וחתם בקריסטל פאלאס לשלוש שנים. ב-26 בנובמבר 2014 הושאל לווטפורד עד לסיום השנה הקלנדרית. במשחקו האחרון בקבוצה הבקיע בניצחון 2-4 נגד קארדיף סיטי. ב-27 בפברואר 2015 הושאל בשנית למועדון, וב-1 בספטמבר חתם לשלוש שנים בו. ב-31 בינואר 2017, קדיורה חתם לשנתיים וחצי במידלסברו. ב-31 בינואר 2018 חזר לקדנציה שנייה בנוטינגהאם פורסט וחתם בה לשלוש וחצי שנים. ב-13 בספטמבר 2021 הצטרף לשפילד יונייטד מהפוטבול ליג צ'מפיונשיפ. ב-1 בפברואר 2022, שוחרר מהמועדון. ב-19 בפברואר ניהל משא ומתן מול אוראן האלג'יראית, אך כעבור שישה ימים חתם בבורטון אלביון עד לסיום העונה. ב-11 באפריל שוחרר מהמועדון. קדיורה זומן לראשונה לסגל נבחרת אלג'יריה לקראת מונדיאל 2010. ב-28 במאי 2010 ערך את הופעת הבכורה שלו בנבחרת בהפסד 3-0 לאירלנד. קדיורה השתתף עם הנבחרת בשלושת המשחקים במסגרת של הבתים. ב-3 בספטמבר הבקיע את שער הבכורה שלו בנבחרת בתיקו 1-1 נגד טנזניה. קדיורה היה שותף לזכייה של הנבחרת בגביע אפריקה לאומות 2019 ואף נכלל בין מצטייני הטורניר. נבחרת אלג'יריה גביע אפריקה לאומות: 2019 אישיים שער העונה בווטפורד: 2015/2016 נבחרי גביע אפריקה לאומות 2019 מדיה וקבצים בנושא עדלאן קדיורה בוויקישיתוף עדלאן קדיורה, ברשת החברתית אקס (טוויטר) עדלאן קדיורה, באתר Transfermarkt עדלאן קדיורה, באתר Soccerway עדלאן קדיורה, באתר BDFutbol עדלאן קדיורה, באתר WorldFootball.net עדלאן קדיורה, באתר National Football Teams עדלאן קדיורה, באתר FootballDatabase.eu
הנס שלמר

הנס שלמר (בגרמנית: Johannes "Hans" Schlemmer;‏ 18 בינואר 1893 – 26 ביוני 1973) היה גנרל גרמני במהלך מלחמת העולם השנייה. שלמר נולד בנסלוואנג בבוואריה ב-18 בינואר 1893, שהשתייכה לקיסרות הגרמנית, והיה בנו של קצין מכס ראשי. אחיו ארנסט פתח אף הוא בקריירה צבאית והגיע לדרגת גנרל-לויטננט. שלמר עצמו התחתן עם אגנס הופמן ב-1920. בשנת 1913 הוא הצטרף לצבא הקיסרות הגרמנית, והצטרף לגדוד ההנדסה הבווארי ה-2. עם תחילת מלחמת העולם הראשונה עבר שלמר לרגימנט הארטילריה הבווארי ה-5, ושירת בו כמפקד מחלקה וסוללה במהלך המלחמה. על פעולותיו במלחמה הוענקו לו עיטורי צלב הברזל דרגה ראשונה ושנייה, מסדר ההצטיינות הצבאי של בוואריה עם חרבות וכתר ואות הפציעה בשחור. לאחר המלחמה הצטרף שלמר לרייכסווהר, ומילא בו תפקידי פיקוד ומטה. בשנת 1934 הועלה שלמר לדרגת מיור, ובשנת 1935 הוא הוצב במשרד המלחמה של הרייך כראש אגף במשרד הנשק של הצבא. ב-16 במרץ 1937 הועלה לדרגת אוברסט-לויטננט, ולאחר פרשת בלומברג-פריטש ב-1938, הוא מונה לקצין מטה בפיקוד העליון של הצבא. ב-10 בנובמבר 1938 מונה למפקד הגדוד ה-3 ברגימנט הארטילריה ההריית ה-111 באינסברוק, וב-27 באוגוסט 1939 הועלה לדרגת אוברסט. שלמר פיקד על גדודו במהלך הפלישה לפולין, וב-25 בספטמבר 1939 מונה למפקד רגימנט הארטילריה ה-7, שהיה חלק מהדיוויזיה ה-7, אותו הוביל במהלך המערכה על צרפת. במרץ 1941 הוא מונה למפקד פיקוד הארטילריה ה-148, אותו הוביל במהלך מבצע ברברוסה. מאמצע דצמבר 1941 פיקד על דיוויזיית הרגלים ה-134 בחזית המזרחית באזור מוסקבה וב-23 בינואר 1942 קיבל את עיטור הצלב הגרמני בזהב. בפברואר 1942 הועלה לדרגת גנרל-מיור, וב-21 באפריל 1942 הוענק לו עיטור צלב האבירים של צלב הברזל. בתחילת 1943, שלמר הועלה לדרגת גנרל-לויטננט, וב-18 בינואר 1944 הוא קיבל תוספת עלי אלון לעיטור צלב האבירים של צלב הברזל. באפריל 1944 הוא מונה למפקד הקורפוס ה-75 באיטליה, אשר לחם לצד מרשל רודולפו גרציאני כחלק מפלגת הארמייה פון צנגן. בנובמבר אותה שנה הוא הועלה לדרגת גנרל הכוחות ההרריים, בתום המלחמה הוא נפל בשבי צבא ארצות הברית. שלמר שוחרר מהשבי ב-17 ביוני 1947, וב-3 באפריל 1950 התגרש מאשתו. לאחר מכן התגורר בבאד קרויצנאך, עד מותו ב-26 ביוני 1973. מדיה וקבצים בנושא הנס שלמר בוויקישיתוף הנס שלמר באתר lexikon-der-wehrmacht (בגרמנית)
תקנות התכנון והבנייה

בישראל, תקנות התכנון והבנייה מותקנות על ידי שר הפנים ומתעדכנות עם השנים. התקנות משלימות את חוק התכנון והבנייה 1965, ונועדו לפרט את תהליך הרישוי למבנה חדש, את הפיקוח על בנייתו ואת אישורי האכלוס הנדרשים. הגדרות הגשת בקשה להיתר חתימות בעלי הקרקע עורך הבקשה תכולת הבקשה להיתר מתן היתר ותנאיו תנאים לקבלת תעודת גמר תקנות סניטריות גודלם, אוורורם ותאורתם של חלקי הבניין- הגדרות גודלם של חלקי הבניין אוורור חדר שירות אמצעי בטיחות והגנה לפתחים הגנה מנפילה במקומות עם הפרשי גבהים מבנה חדר המדרגות בליטות, גגונים התקנת סידורים לנכים בבניין ציבורי ביקורת במקום הבניה חישוב שטחי בנייה לקביעת אגרות חישוב שטחים ואחוזי בנייה בתוכניות ובהיתרים חיבור מבנה לתשתיות לפני השלמת תנאי ההיתר היתר לעבודה מצומצמת חוק התכנון והבנייה תכנון ובנייה בישראל שמואל רויטל, דיני התכנון והבניה, הוצאת סדן. תקנות התכנון והבניה (בקשה להיתר, תנאיו ואגרות), התש״ל–1970, ספר החוקים הפתוח, באתר ויקיטקסט מנהל תכנון, משרד הפנים מנהל תכנון - תקנות בניה תקנות התכנון והבנייה - Architecture.org.il חוק התכנון והבניה - Saf.co.il תקנות התכנון והבניה באתר וויקיטקסט
למבורגיני הורקאן טקניקה

למבורגיני הורקאן טקניקה (באיטלקית: Lamborghini Huracán Tecnica) היא מכונית-על במרכב קופה, בעלת שתי מקומות ישיבה, שמיוצרת על ידי למבורגיני משנת 2022. היא הוצגה בתערוכת הרכב הבינלאומית של ניו יורק ב-12 באפריל 2022. היא מהווה כגרסה משודגרת של הלמבורגיני הורקאן ומבוססת בעיקרה על הלמבורגיני הורקאן STO. העיצוב החיצוני תוקן בכדי לשפר את האווירודינמיקה ויציבות הרכב, כמו כן מערכת קירור הבלמים עוצבה מחדש ומאפשרת כניסת אוויר לכל מערך הבלמים, שיפור זה הוריד את טמפרטורות החום בחלקים בתחתית הרכב. בפנים הרכב נעשה שימוש מסיבי בסיבי פחמן על מנת להוריד את משקל הרכב ולתת ביצועים טובים יותר, פנים הרכב כולל בנוסף הגה ספורט, מושבי ספורט קלים, פתחי אוורור בעיצוב ספורטיבי כולל מערכת מולטימדיה משופרת. היא כוללת מנוע בנזין V10 צילינדרים בנפח 5.2 ליטר אטמוספירי המספק 640 כ"ס ב-8,000 סל"ד ומומנט מרבי של 57.6 קג"מ. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.2 שניות ומ-0 ל-200 קמ"ש 9.1 שניות, המהירות המרבית עומדת על 325 קמ"ש. מדיה וקבצים בנושא למבורגיני הורקאן טקניקה בוויקישיתוף אתר האינטרנט הרשמי של למבורגיני הורקאן טקניקה (באנגלית) Lamborghini Huracán Tecnica : 640 ch et un gros restylage, Motor1.com (בצרפתית) Lamborghini Huracan Tecnica Debuts In New York With STO Power, Motor1.com (באנגלית) Lamborghini Huracán Tecnica mit 640 PS enthüllt, Motor1.com (בגרמנית) Lamborghini Huracan Tecnica: 640 CV per un super-restyling, Motor1.com (באיטלקית)
לינדה פייגן

לינדה פייגן (באנגלית: Linda L. Fagan; נולדה ב-1 ביולי 1963) היא קצינה אמריקאית בדרגת אדמירל המכהנת כמפקדת משמר החופים של ארצות הברית. פייגן נולדה בקולומבוס שבאוהיו. ב-1985 סיימה לימודי תואר ראשון באוקיינוגרפיה מאקדמיית משמר החופים. בתפקידה הראשון שירתה כקצינה בשוברת הקרח פולאר סטאר של משמר החופים. היא הוכשרה כקצינת בטיחות והמשיכה בתפקידי פיקוד ומטה בעיקר בהצבות שונות בארצות הברית, באנטארקטיקה (תחנת מקמרדו באי רוס), אפריקה, אירופה וטוקיו. ביוני 2010 מונתה למפקדת פעילות משמר החופים בניו יורק. ביוני 2012 מונתה לסגנית קצין אג"ם פיקוד צפון של ארצות הברית. ביוני 2014 מונתה למפקדת מרחב 1 בפיקוד האטלנטי של משמר החופים. ביוני 2016 מונתה לקצינת אג"ם במטה משמר החופים. ב-2018 מונתה למפקדת אזור האוקיינוס השקט של משמר החופים וביוני 2021 מונתה לסגנית מפקד משמר החופים. היא קצינת הבטיחות הוותיקה ביותר המשרתת במשמר החופים. באפריל 2022 נבחרה על ידי נשיא ארצות הברית ג'ו ביידן למפקדת הבאה של משמר החופים ונכנסה לתפקיד בתחילת חודש יוני. היא האישה הראשונה למלא תפקיד זה והאישה הראשונה המפקדת על אחת מזרועות הכוחות המזוינים של ארצות הברית. פייגן בעלת תואר שני מבית הספר למדעי הימים של אוניברסיטת וושינגטון ותואר שני באסטרטגיית משאבים לאומיים מהאוניברסיטה לביטחון לאומי. מדיה וקבצים בנושא לינדה פייגן בוויקישיתוף ביוגרפיה באתר משמר החופים של ארצות הברית
מאטר פניר

מאטר פניר (בהינדי: मटर पनीर) הוא מאכל צפון הודי ופאנג'בי צמחוני המכיל אפונה ופניר ברוטב על בסיס עגבניות, מתובל בגאראם מסאלה. המנה מוגשת לעיתים קרובות עם אורז וסוג של לחם הודי (נאן, פראטה, פורי או רוטי בהתאם לאזור). לעיתים קרובות מוסיפים מרכיבים שונים אחרים, כגון תפוח אדמה (אלו), תירס, יוגורט או שמנת. מדיה וקבצים בנושא מאטר פניר בוויקישיתוף Jaffrey, Madhur (2016). Tandoori Chicken in Delhi:Partition and the Creation of Indian Food. Knopf Doubleday Publishing. ISBN 9781101972588. The World Religions Cookbook - Arno Schmidt, Paul Fieldhouse. p.120. Bansal, Priya (2017-11-08). "Health benefits of Matar Paneer". Priya Bansal. נבדק ב-2018-09-16. "Mattar Paneer - Spiced Peas with Homemade Cheese or Tofu". www.indianasapplepie.com (באנגלית). נבדק ב-2018-09-16.
יוסף גרדא

יוסף גרדא (בהונגרית: Gréda József; אוראדיה, 18 ביוני 1911 – תל אביב, 23 בינואר 2000) היה משורר, סופר, מתרגם עיתונאי, יהודי-הונגרי-ישראלי. חלק משיריו פורסמו באנתולוגיות יהודיות בהונגרית. יוסף גרדא סיים את בית הספר התיכון בעיר הולדתו ולאחר מכן למד כלכלה בפרנקפורט אם מיין (1931–1933). הוא עסק ככלכלן בתחום המסחר באוראדיה. בשנת 1944 גורש לאושוויץ, שרד, חזר הביתה והמשיך בעיסוקו הקודם. לאחר מכן מ-1950 מונה למזכיר הספרותי של התיאטרון הממלכתי אוראדיה, בשנת 1961 עלה לישראל, עבד כעיתונאי עבור העיתון אוי קלט בתל אביב (בדומה לאפרים קישון ליוסף (טומי) לפיד ועוד) במקביל כתב, תרגם ופרסם בעשרות מקומות. שיריו ותרגומיו הראשונים ראו אור בהוצאת Cimbora ; בשנת 1927, הוא פירש את "לאן", האוסף ההונגרי הראשון של שירי אריך קסטנר. הוא כתב לעיתונים ולכתבי עת רבים מאוד בשפה ההונגרית: העידן שלנו (Korunk) דפי בראשוב (Brassói Lapok) אוי קלט (Új Kelet) מילת אמת (Igaz Szó) דרכנו (Utunk) קדימה (Előre) העיתון הספרותי (של בודפשט) (Irodalmi Újság) אחרי עלייתו ארצה היה חבר במערכת העיתון אוי קלט החדש שיצא בתל אביב. גרדא תרגם כ-40 מחזות להונגרית, לרבות: "המצודה ההרוסה" של הוריה לובינסקו (Horia Lovinescu) (1956 בצורת ספר) הקומדיה הספרדית בחרוזים "חצאית גובלין" של פדרו קלדרון דה לה ברקה. שירים נבחרים מאת Cezar Bolliac (1953) שירים נבחרים מאת אלכסנדרו טומה (1953) Alexandru Toma של צ'יצ'רונה תיאודורסקו (1957) Cicerone Theodorescu האפוס "וידרה" של B. P. Haşdeu Răzvan (1969) כמה שירים של מיכאי אמינסקו תורגמו על ידו להונגרית. הוא תרגם גם מרוסית. כתב כמה יצירות מקוריות לתיאטרון בובות. אוסף התרגומים שלו של משוררים עבריים בני זמננו ראה אור כבר בתל אביב (1971) אחרי עלייתו ארצה, ואנתולוגיית השירה ביידיש "הגן לשעבר" יצאה לאור בבודפשט (1971). חלק משיריו ראו אור גם בעברית בתרגומו של אביגדור המאירי. משוררים בניכר. אנתולוגיה של משוררים מהגרים ; תרגם יוסף גרדה; אוי קלט, קלוז', 1940 הנהלת חשבונות היא משחק ילדים! חשבונאות כפולה ; זכויות יוצרים, אוראדיה, 1944 האחז באין היות; (בהונגרית) גרפיקה, אוראדיה, 1945 קול כינור. שירים ; ספרותית ואמנותית, בוקרשט, 1955 המשוררים הישראלים העבריים של היום. אַנתוֹלוֹגִיָה ; תרגם וערך יוסף גרדא, הקדמה מאת איתמר יעוז-קסט; עקד, תל אביב, 1971 הגן לשעבר. משוררי יידיש ; בחר תרגם ואפילוג:יוסף גרדא; אירופה, בודפשט, 1986 האחז באין היות. שירי מחנה-ההשמדה; תרגם לעברית אביגדור המאירי, איתמר יעוז-קסט, יעקב גת; מהדורה שנייה; עקד, תל אביב, 1989 הגדה של פסח. ליל השימורים. תרגום חדש להונגרית עם הוראות והערות ; עורך ראשי. ברוך אוברלנדר, עורך. נפתלי קראוס, תרגם יוסף גרדא; מועדון הספר ההונגרי – אגודת החינוך היהודית של חב"ד בודפשט. 1999 אנתולוגיות יהודיות בהונגרית הרב אלכסנדר שייבר : המשוררים הישראלים העבריים של היום. כתב העת של אגודת הסופרים ההונגרית, "העולם הגדול" (Nagyvilág), בודפשט, 1.10.1971. ספר השירה של יוסף גרדא (בהונגרית) "קול כינור" יוסף גרדא: אנדרה אדי ויהדות אוראדיה Romániai magyar irodalmi lexikon : לקסיקון הספרות ההונגרית ברומניה: סיפורת, כתיבה ציבורית, ספרות מדעית 1991). ISBN 973-26-0212-0 המוזיאון הספרותי פטפי אחוז באין היות הספרייה הלאומית של ישראל.
דראשקו בוז'וביץ'

דראשקו בוז'וביץ' (במונטנגרית: Дpaшкo Бoжoвић; נולד ב-20 ביוני 1988) הוא כדורגלן מונטנגרי המשחק בעמדת הקשר בדצ'יץ'. בוז'וביץ' התחיל את הקריירה שלו במחלקת הנוער של בודצ'נוסט פודגוריצה. בעונת 2005/2006 רשם את הופעת הבכורה שלו בקבוצה הבוגרת, עת שיחקה בליגת העל של סרביה ומונטנגרו. שנה לאחר מכן הפך לשחקן סגל בקבוצה הבוגרת, עת שיחקה בליגת העל המונטנגרית שהוקמה לאחר הכרזת ההעצמאות של מונטנגרו. בקיץ 2008, עזב את בודוצ'נוסט מאחר שמיעט לקבל דקות משחק וחתם במוגרן בודווה. בעונתו הראשונה במועדון, זכה עמה באליפות. ב-3 באוקטובר 2009 הבקיע את שער הבכורה שלו בקריירה בניצחון 0-4 נגד בראנה. בקיץ 2011 חזר לקדנציה שנייה בבודוצ'נוסט, ובינואר 2012 חתם בהפועל באר שבע מליגת העל במדיה רשם רק שתי הופעות. בקיץ 2012 חזר למונטנגרו וחתם במלאדוסט פודגוריצה. בהמשך הקריירה, שיחק גם בדומז'אלה, לובצ'ן צטיניה, סוטייסקה ניקשיץ', רודאר פלייבליה ופרישטינה. כיום משחק בדצ'יץ'. ב-11 באוגוסט 2010 בוז'וביץ' ערך את הופעת הבכורה שלו בנבחרת מונטנגרו בניצחון 0-2 נגד צפון אירלנד. עד שנת 2011 רשם רק 3 הופעות, וב-1 בספטמבר 2021 חזר להרכב הנבחרת אחרי 10 שנות היעדרות בתיקו 2-2 נגד טורקיה. בודצ'נוסט פודגוריצה ליגת העל המונטנגרית: 2007/2008, 2019/2020, 2020/2021 הגביע המונטנגרי: 2018/2019 מוגרן בודווה ליגת העל המונטנגרית: 2008/2009, 2010/2011 לובצ'ן צטיניה הגביע המונטנגרי: 2013/2014 רודאר פלייבליה הגביע המונטנגרי: 2015/2016 פרישטינה הגביע הקוסובני: 2017/2018 דראשקו בוז'וביץ', באתר Transfermarkt דראשקו בוז'וביץ', באתר Soccerway דראשקו בוז'וביץ', באתר National Football Teams דראשקו בוז'וביץ', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דראשקו בוז'וביץ'".
פארק הולנד

האם התכוונתם ל... פארק הולנד (לונדון) - פארק ציבורי בעיר לונדון פארק הולנד (אילת) – יער באילת
AGM-86 ALCM

AGM-86 ALCM הוא טיל שיוט משוגר מהאוויר (ALCM - Air Launched Cruise Missle) שנמצא בשימושו של חיל האוויר של ארצות הברית. הטיל משוגר ממטוסי B-52 סטרטופורטרס. בשנת 1974 התחילה העבודה הראשונית על פיתוח הטיל, ופותח אבטיפוס שלו. בשנת 1977 התחיל פיתוח בקנה מידה מלא של הטיל, על מנת להוות נדבך נוסף ביכולת ההרתעה הגרעינית העומדת לרשות ארצות הברית. במקור, הטיל פותח עם ראש נפץ גרעיני מתוך הנחה שלפחות בשלב הראשון של המלחמה, טילי הטומהוק יספיקו למתקפה קונבנציונלית. אולם, בשל ריבוי הפעולות הצבאיות בהם ארצות הברית הייתה מעורבת, נוצר מחסור בטילי טומאהוק. דבר שגרם להאצת פיתוח הגרסה הקונבנציונלית. בשל מבנהו של הטיל לא ניתן לשגרו מספינות או מכל כלי שיט אחר, אלא ממטוסי B-52 בלבד. לאחר השיגור, נפתחים כנפונים, משטחי הזנב וכונס האוויר. טווח הטיל כ- 2,000 קילומטר והוא נחשב למדויק וקטלני ביותר. טילים שהוסבו לתצורה הקונבנציונלית, שימשו את חיל האוויר של ארצות הברית בפתיחת מבצע סופה במדבר. טילים ששוגרו ממטוסי B-52 פגעו במטרותיהן בגזרה המרכזית של עיראק עוד לפני שראשוני המטוסים מסוג F-117 ניטהוק נכנסו למלחמה. כיום, רוב הטילים מהגרסה הגרעינית הוסבו לגרסה קונבנצינאלית בשל הסבירות הנמוכה ביותר שיעשה בהם שימוש כלשהו. מדיה וקבצים בנושא AGM-86 ALCM בוויקישיתוף